250 



APRÓBB KÖZLEMÉNYEK 



Az ivarok számviszonyai a rovaroknál. — Az ivarok szám- 

 viszonyainak meghatározása a legtöbb rovarfajnál nagy nehézsé- 

 gekbe ütközik, minthogy a hímeknek vagy nőstényeknek hol ki- 

 sebb, hol nagyobb számban való megjelenése számos olyan feltételtől 

 függ, melyet valamely adott esetben mind számba venni gyakran 

 épen nem vagy alig lehetséges. Befolyással vannak erre az illető 

 rovarfajnak életmódja, az egyes ivaroknak fejlődési és táplálkozási 

 viszonyai, különböző tartózkodása és szokásai stb. Ha ezeket mind 

 apróra nem ismerjük, gyakran tévedhetünk annak megítélésében, 

 hogy valamely rovarfajnál melyik ivar, a him-e, vagy a nőstény, 

 van nagyobb számban képviselve. 



Erre nézve igen tanulságos esetet tapasztaltam 1860. július 

 havában, midőn Pozsegamegye erdőségeiben rovarásztam. A lipiki 

 fürdő mellett ugyanis nemrég levágott gyertyánfákon a Tharops nigri- 

 ceps Manuerh. nevű ritka és hazánkból Pozsegamegyén kivűl még 

 csak Mehádia vidékéről ismeretes bogarat igen nagy mennyiségben 

 találtam. A bogarak mind a törzsek vágási lapjából kiszivárgó nedven 

 lakmároztak és oly könnyen lehetett őket elfogni, hogy rövid idő 

 alatt körülbelől 300 példányt szedtem össze. De úgy ezek, mint 

 a többi példányok mind csupa nőstények voltak ;*) himet 

 egyetlen egyet sem találtam közöttük. Ebből már most valaki köny- 

 nyen arra a gondolatra jöhetne, hogy ime tehát ennél a bogár- 

 fajnál a nőstények igen gyakoriak, a himek ellenben szerfelett 

 ritkák. 



Nemsokára azonban megkaptam erre a czáfolatot, a midőn 

 Lipiket elhagyva, rovartani kutatásaimat éjszak-keleti irányban to- 

 vább folytattam és a Lipiktől több mint 40 kilométernyi távolság- 

 ban fekvő Strazseman falu környékén a Papuk hegy oldalán rova- 

 rásztam. A Tharops nigriceps, 5—6 nappal az előbbi eset után, itt 

 is kézrekerült, még pedig egy vén fatörzsből. A ledőlt és össze- 

 vissza turkált fatörzsön kívülről számos apró lyuk volt látható, és 

 úgy szólván minden lyukból egy-egy Tharops feje kandikált ki. 

 Hogyan fogjam el őket? Gyorsan határoztam s a fatörzs egyik 



*) E nőstények közó'l a legtöbb egyszersmind peterakással foglalkozott ; 

 sok példánynak a tojócsöve oly erősen volt a fába beszúrva, hogy nem lehetett 

 őket onnan leszedni, a nélkül, hogy a fába szorult tojócső a p otroh egy részé- 

 vel együtt le ne szakadjon. 



